**,,Dainų dainelė‘‘ Vilniuje**

Balandžio 26 d. LRT studijoje vyko TV konkurso ,,Dainų dainelė‘‘ 3 etapo 10 koncerto filmavimas, kuriame dalyvavo Pagėgių savivaldybės meno ir sporto mokyklos solistas Rokas Kondrotas ir merginų vokalinis ansamblis – Arevika Ambarcumian, Ema Masedunskytė, Ieva Skvirbaitė, Martyna Šimkutė, Kamilė Jankevičiūtė, Emilija Kuisytė, Gustina Norkutė, Roberta Valentina Zubrickaitė ir Beatričė Mickutė. Jaunuosius dainininkus į filmavimą lydėjo jų mokytoja Regina Pilkionienė ir mokyklos direktorė Evelina Norkienė. Studijoje koncerto klausėsi Kamilės, Roko, Martynos tėveliai bei giminės. Rokas atliko Klaipėdos krašto dainą ,,Vai kur tu ten buvai ?‘‘, o merginų ansamblis, pritariant LRT orkestrui – L.Vilkončiaus ,,Su žmonėm, kurie galvoja‘‘.

Koncerto įrašą žiūrėkite ir balsuokite gegužės 13 d. 15.45 val. per kanalą LRT Kultūra.

Roko pasirodymo numeris - 9, merginų ansamblio - 23.

Pagėgių savivaldybės meno ir sporto mokyklos informacija